ᱥᱟᱭᱠᱞᱳᱱ ᱯᱷᱚᱬᱤ

ᱥᱟᱭᱠᱞᱳᱱ ᱯᱷᱟᱱᱤ ᱟᱨ ᱵᱟᱝᱠᱷᱟᱱ ᱤ.ᱮᱥ.ᱥᱤ.ᱮᱥ. ᱯᱷᱚᱬᱤ ᱫᱚ (ᱵᱟᱝᱞᱟ: ফণী, ᱳᱰᱤᱭᱟ: ଫଣି) ᱢᱟᱱᱮ ᱵᱤᱱᱜ ᱟᱜ ᱦᱩᱲ ᱫᱚ ᱥᱤᱵᱦᱤᱭᱚᱨ ᱥᱟᱭᱠᱞᱚᱱᱤᱠ ᱥᱴᱚᱨᱢ ᱠᱟᱱᱟ ᱚᱠᱟ ᱫᱚ ᱳᱰᱤᱥᱟ, ᱯᱚᱪᱷᱤᱢ ᱵᱟᱸᱜᱽᱞᱟ ᱟᱨ ᱟᱱᱫᱨᱚ ᱯᱨᱚᱫᱮᱥ ᱨᱮᱭᱟᱜ ᱛᱚᱴᱤᱭᱚ ᱡᱟᱭᱜᱟ ᱨᱮ ᱡᱟᱥᱛᱤ ᱯᱨᱚᱵᱷᱟᱵ ᱮ ᱮᱢ ᱞᱮᱟᱭ ᱾

ᱱᱚᱣᱟ ᱥᱟᱢᱟᱝ ᱥᱤᱧᱚᱛ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱢᱮ ᱓ ᱦᱤᱞᱚᱜ ᱟᱲᱮ ᱛᱮ ᱥᱮᱴᱮᱨ ᱞᱮᱱᱟ ᱡᱟᱦᱟᱸ ᱤᱸᱞᱤᱥ ᱛᱮᱵᱚᱱ ᱢᱮᱛᱟ ᱦᱟᱜ ᱠᱟᱱᱟ ᱞᱮᱱᱰᱽ ᱯᱷᱚᱞ ᱾ ᱒᱐᱑᱙ ᱮᱛᱚᱢ ᱢᱟᱦᱟᱫᱚᱨᱮᱭᱟ ᱨᱮᱱᱟᱜ  ᱦᱚᱭᱵᱟᱹᱨᱰᱩ ᱨᱤᱛᱩ ᱨᱮ ᱯᱷᱚᱬᱤ ᱫᱚ ᱢᱚᱬᱮ ᱟᱱᱟᱝ ᱥᱟᱹᱨᱫᱤ ᱦᱚᱭᱵᱟᱹᱨᱰᱩ ᱠᱟᱱᱟ ᱟᱨ ᱯᱩᱱ ᱟᱱᱟᱝ ᱧᱩᱛᱩᱢ ᱮᱢ ᱦᱟᱠᱟᱱ ᱵᱟᱹᱨᱰᱩ ᱠᱟᱱᱟ ᱾ ᱯᱷᱚᱬᱤ ᱫᱟᱨᱟᱭ ᱛᱮ ᱳᱫᱤᱥᱟ ᱨᱮᱱᱟᱜ  ᱯᱩᱨᱤ ᱦᱚᱱᱚᱛ ᱟᱨ ᱵᱷᱩᱵᱚᱱᱮᱥᱣᱚᱨ  ᱡᱷᱚᱛᱚᱠᱷᱚᱱ ᱡᱟᱹᱥᱛᱤ ᱩᱡᱟᱹᱲ ᱟᱠᱟᱱᱟ ᱾ᱫᱮᱰᱷ ᱠᱩᱴᱤ ᱨᱤᱱ ᱦᱚᱲ ᱱᱚᱣᱟ ᱠᱷᱟᱹᱛᱤᱨ ᱠᱚ ᱦᱚᱞᱚᱠᱚᱪᱚ ᱟᱠᱟᱱᱟ ᱾ ᱱᱚᱣᱟ ᱵᱟᱹᱨᱰᱩ ᱨᱮᱱᱟᱜ ᱚᱨᱥᱚᱝ ᱳᱰᱤᱥᱟ ᱨᱮᱱᱟᱜ ᱑᱓ ᱜᱚᱴᱟᱝ ᱦᱚᱱᱚᱛ ᱨᱮ ᱯᱟᱲᱟᱣ ᱞᱮᱱᱟ ᱾
 ᱵᱟᱝᱞᱟᱫᱮᱥ ᱨᱮ ᱯᱷᱚᱬᱤ ᱠᱷᱟᱹᱛᱤᱨ ᱑᱕ ᱦᱚᱲ ᱠᱚ ᱜᱚᱡ ᱮᱱᱟ ᱾ ᱳᱫᱤᱥᱟ ᱨᱮ ᱔᱑ ᱦᱚᱲ ᱥᱟᱶ ᱓᱔ ᱞᱟᱠᱷ ᱕᱒ ᱦᱟᱡᱟᱨ ᱡᱤᱵ ᱡᱤᱭᱟᱹᱲᱤ ᱠᱚᱣᱟᱜ ᱡᱤᱵᱚᱱ ᱪᱟᱞᱟᱣ ᱟᱠᱟᱱᱟ ᱾

ᱯᱷᱮᱰᱟᱛ
ᱯᱷᱚᱬᱤ ᱥᱤᱧᱚᱛ ᱢᱟᱦᱟᱥᱟᱜᱚᱨ ᱨᱮ ᱥᱩᱢᱟᱛᱨᱟ ᱨᱮᱱᱟᱜ ᱯᱟᱪᱮ ᱯᱟᱦᱴᱟ ᱨᱮ ᱮᱯᱨᱤᱞ ᱒᱖ ᱨᱮ ᱥᱤᱨᱡᱟᱹᱣ ᱞᱮᱱ ᱛᱟᱦᱮᱸᱫ ᱾ ᱡᱚᱲ ᱴᱨᱟᱭᱯᱷᱚᱱ ᱪᱮᱛᱸᱟᱣ ᱛᱟᱞᱢᱟ (JTWC) ᱱᱚᱣᱟ ᱵᱟᱹᱨᱰᱩ ᱪᱮᱛᱟᱱ ᱨᱮ ᱱᱚᱡᱚᱨ ᱮ ᱫᱚᱦᱚ ᱞᱮᱫᱼᱟ ᱟᱨ ᱐᱑ B ᱢᱮᱱᱛᱮᱫ ᱮ ᱧᱩᱢ ᱞᱮᱫᱮ ᱛᱟᱦᱮᱸᱫ ᱾ ᱵᱟᱹᱭ ᱵᱟᱹᱭ ᱛᱮ ᱯᱷᱚᱬᱤ ᱯᱟᱪᱮ ᱥᱮᱫ ᱞᱟᱦᱟ ᱠᱟᱛᱮᱫ ᱫᱟᱲᱮ ᱧᱟᱢ ᱞᱟᱹᱜᱤᱫ ᱴᱷᱟᱶ ᱮ ᱛᱚᱞᱟᱥ ᱡᱚᱸᱜ ᱠᱟᱱ ᱛᱟᱦᱮᱸᱫ ᱾ ᱵᱟᱹᱨᱥᱤᱧ ᱛᱟᱭᱚᱢ ᱱᱚᱣᱟ ᱯᱷᱚᱬᱤ ᱦᱚᱭ ᱵᱟᱹᱨᱰᱩ ᱢᱮᱱᱛᱮᱫ ᱠᱚ ᱧᱩᱢ ᱠᱮᱫᱼᱟ, ᱡᱟᱦᱟᱸ ᱫᱚ ᱱᱤᱭᱟᱹ ᱨᱤᱛᱩ ᱨᱮᱱᱟᱜ ᱫᱚᱥᱟᱨ ᱧᱩᱛᱩᱢ ᱪᱷᱟᱹᱴᱤᱭᱟᱹᱨ ᱦᱟᱠᱟᱱ ᱵᱟᱹᱨᱰᱩ ᱦᱩᱭ ᱮᱱᱟ ᱾ ᱯᱷᱚᱬᱤ ᱮᱛᱚᱢ ᱥᱮᱫ ᱞᱟᱦᱟ ᱮᱱᱟ ᱾ ᱛᱟᱞᱟ ᱡᱤᱞᱤᱧ ᱦᱚᱭ ᱱᱚᱣᱟ ᱦᱟᱹᱴᱤᱧ ᱠᱟᱛᱮᱫ ᱵᱟᱫᱷᱟᱭ ᱮᱢ ᱠᱮᱫ ᱠᱷᱟᱹᱛᱤᱨ ᱟᱨ ᱦᱚᱸ ᱞᱚᱜᱚᱱᱚᱜ ᱞᱟᱹᱜᱤᱫ ᱮ ᱠᱩᱨᱩᱢᱩᱴᱩ ᱠᱮᱫᱼᱟ ᱾ ᱦᱟᱹᱴᱤᱧ ᱟᱠᱟᱱ ᱦᱚᱭ ᱠᱷᱚᱱ ᱥᱟᱦᱟᱭᱮᱱ ᱛᱟᱭᱚᱢ ᱯᱷᱚᱬᱤ ᱟᱨ ᱦᱚᱸ ᱥᱚᱠᱛᱚ ᱮᱱᱟ ᱟᱨ ᱒᱐᱑᱙ ᱮᱯᱨᱤᱞ ᱓᱐ ᱛᱟᱨᱤᱠᱷ ᱛᱮ ᱨᱤᱛᱩ ᱨᱮᱱᱟᱜ ᱯᱩᱭᱞᱩ ᱦᱚᱭ ᱵᱟᱹᱨᱰᱩ ᱟᱹᱰᱤ ᱥᱟᱹᱨᱫᱤ ᱦᱚᱭ ᱵᱟᱹᱨᱰᱩ ᱛᱮ ᱵᱚᱫᱚᱞ ᱮᱱᱟ ᱾ ᱱᱚᱣᱟ ᱵᱤᱥᱟᱠᱷᱟᱯᱟᱴᱬᱟ ᱟᱨ ᱜᱳᱯᱟᱲᱯᱩᱨ ᱥᱩᱨ ᱵᱚᱸᱜᱳᱯᱥᱟᱜᱚᱨ ᱥᱮᱫ ᱛᱮ ᱯᱩᱨᱤ ᱴᱷᱮᱫ ᱥᱟᱛᱟᱜ ᱙.᱐᱐ ᱴᱟᱬᱟᱝ ᱨᱮ ᱫᱚᱨᱮᱭᱟ ᱠᱷᱚᱱ ᱜᱷᱩᱴᱩᱭ ᱡᱚᱴᱮᱫ ᱠᱮᱫᱼᱟ ᱾ ᱜᱳᱯᱟᱲᱯᱩᱨ ᱟᱨ ᱯᱩᱨᱤ ᱨᱮ ᱦᱚᱭ ᱨᱮᱱᱟᱜ ᱡᱩᱨ ᱜᱷᱟᱱᱴᱟ ᱯᱤᱪᱷᱤ ᱑᱒᱐ ᱠᱤ.ᱢᱤ ᱛᱟᱦᱮᱸ ᱠᱟᱱ ᱚᱠᱛᱚ ᱨᱮ ᱯᱩᱨᱤ ᱨᱮ ᱱᱚᱣᱟ ᱨᱮᱱᱟᱜ ᱡᱩᱨ ᱜᱷᱟᱱᱴᱟ ᱯᱤᱪᱷᱤ ᱑᱘᱐-᱒᱐᱐ ᱠᱤ.ᱢᱤ ᱛᱟᱦᱮᱸ ᱠᱟᱱᱟ ᱾

ᱜᱮᱞᱮᱨᱤ

ᱥᱟᱹᱠᱷᱭᱟᱹᱛ